| Medaljeoversikt |
| --- |
| Konkurrerte for Ukrainas flagg Ukraina |
| Langrenn/Skiskyting |
| Paralympiske vinterleker |
| Gull | 2022 Kinas flagg Beijing |  6 km skiskyting |
| Gull | 2022 Kinas flagg Beijing |  10 km skiskyting |
| Sølv | 2022 Kinas flagg Beijing |  12,5 km skiskyting |
| Gull | 2018 Sør-Koreas flagg Pyeongchang |  7,5 km skiskyting |
| Gull | 2018 Sør-Koreas flagg Pyeongchang |  12,5 km skiskyting |
| Gull | 2014 Russlands flagg Sotsji |  12,5 km skiskyting |
| Gull | 2014 Russlands flagg Sotsji |  7,5 km skiskyting |
| Sølv | 2014 Russlands flagg Sotsji |  4x2,5 km stafett langrenn |
| Bronse | 2014 Russlands flagg Sotsji |  15 km skiskyting |
| Gull | 2010 Canadas flagg Vancouver |  3 km jaktstart skiskyting |
| Sølv | 2010 Canadas flagg Vancouver |  Stafett langrenn |
| Sølv | 2010 Canadas flagg Vancouver |  12,5 km skiskyting |
| Gull | 2006 Italias flagg Torino |  12,5 km skiskyting |
| Sølv | 2006 Italias flagg Torino |  7,5 km skiskyting |
| Bronse | 2006 Italias flagg Torino |  Stafett langrenn |
| Bronse | 2002 USAs flagg Salt Lake City |  5 km langrenn |
| Para-VM på ski |
| Gull | 2019 Canadas flagg Finsterau |  12,5 km skiskyting  |
| Gull | 2019 Canadas flagg Finsterau |  15 km skiskyting  |
| Bronse | 2017 Tysklands flagg Finsterau |  15 km skiskyting  |
| Sølv | 2013 Sveriges flagg Sellefteå |  Stafett langrenn  |
| Sølv | 2013 Sveriges flagg Sellefteå |  12,5 km skiskyting  |
| Sølv | 2013 Sveriges flagg Sellefteå |  15 km skiskyting |
| Sølv | 2011 Russlands flagg Khanty-Mansiysk |  Stafett langrenn |
| Sølv | 2009 Finlands flagg Vuokatti |  Stafett langrenn |
| Sølv | 2009 Finlands flagg Vuokatti |  3,6 km jaktstart skiskyting |
| Sølv | 2009 Finlands flagg Vuokatti |  12,5 km skiskyting |
| Sølv | 2005 USAs flagg Fort Kent |  12,5 km skiskyting |
| Bronse | 2005 USAs flagg Fort Kent |  Stafett langrenn |
| Bronse | 2005 USAs flagg Fort Kent |  7,5 km skiskyting |
| Sølv | 2003 Tysklands flagg Baiersbronn |  7,5 km skiskyting |
| Sølv | 2003 Tysklands flagg Baiersbronn |  12,5 km skiskyting |

**Vitalij Volodymyrovytsj Lukjanenko** (ukrainsk: Віталій Володимирович Лук'яненко; født 15. mai 1978 i Sumy) er en ukrainsk handikappidrettsutøver som konkurrerer i skiskyting og langrenn. Han konkurrerer i klassen B3 for synshemmede utøvere. 

Han begynte å miste synet da han var 5 år gammel, grunnet optisk atrofi, og begynte med langrenn 10 år gammel. Han har åtte paralympiske gullmedaljer i skiskyting som fremste internasjonale meritter.

Idrettskarriere
---------------

Lukjanenko deltok i sitt første Paralympics ved Paralympiske vinterleker 2002 i Salt Lake City. Der fikk han bronse på 5 km klassisk stil i klassen B3. I skiskyting deltok han på 7,5 km, der han kom på ellevteplass. Året etter deltok han ved VM i skiskyting og langrenn for funksjonshemmede 2003 i Baiersbronn, der han kom på andreplass på 7,5 og 12,5 km skiskyting. I langrenn kom han på sjuendeplass på 5 km og 20 km, og åttendeplass på 10 km. 

Ved VM i skiskyting og langrenn for funksjonshemmede 2005 fikk han to medaljer i skiskyting; han kom på andreplass på 12,5 km og tredjeplass på 7,5 km. I langrenn deltok han på det ukrainske laget som kom på 3.-plass på 1 x 3,75 + 2 x 5 km åpen klasse. Han fikk ingen individuelle medaljer i langrenn, men kom på fjerdeplass på 5 km og sjetteplass på 10 km og 20 km. 

I 2006 deltok han ved Paralympiske vinterleker i Torino. Der vant han 12,5 km skiskyting, og kom på 2.-plass på 7,5 km. Ukraina fikk bronse på 1 x 3,75 + 2 x 5 km stafett åpen klasse i langrenn, og individuelt kom han på sjuendeplass på 5 km. Han stilte ikke til start på 10 km og 20 km. Ved VM i skiskyting og langrenn for funksjonshemmede 2009 kom Ukraina på tredjeplass på 1 x 4 + 2 x 5 km stafett i langrenn, åpen klasse. Han kom for øvrig på femteplass på 10 km fri stil og ellevteplass på langrennssprinten. I skiskyting kom han på andreplass på 3,6 km jaktstart og tredjeplass på 12,5 km. 

Han deltok igjen ved Paralympiske vinterleker 2010 i Vancouver i Canada. Ukraina fikk sølv i langrenn på 1x4 + 2x5 km stafett, åpen klasse, og han kom på 5.-plass på langrennssprinten. Han stilte ikke til start på 10 km klassisk stil. I skiskyting fikk han to medaljer; gull på 3 km jaktstart og bronse på 12,5 km. 

Ved VM i skiskyting og langrenn for funksjonshemmede 2011 fikk han ingen medaljer i skiskyting, men kom på fjerdeplass på 3 km jaktstart og femteplass på 7,5 km og 12,5 km. I langrenn kom Ukraina på tredjeplass på 1x4 + 2x5 km stafett åpen klasse. Han kom på åttendeplass på 10 km, men stilte ikke til start på langrennssprinten. To år senere kom han på andreplass på både 12,5 km og 15 km skiskyting ved VM i skiskyting og langrenn for funksjonshemmede 2013, og femteplass på 7,5 km. I langrenn kom han på niendeplass på sprinten, men fikk igjen sølvmedalje på 4 x 2,5 km stafett, åpen klasse. 

Han representerte Ukraina igjen ved de paralympiske vinterlekene 2014 i Sotsji, der han vant 7,5 km og 12,5 km i skiskyting. Han var med på stafettlaget som fikk sølv på 4 x 2,5 km åpen klasse i langrenn, og han fikk også en bronsemedalje på 15 km skiskyting. Etter PL 2014 gjennomgikk han en operasjon som gjorde at han ikke trente på to år, men han ble overtalt av sine lagkamerater til å gjenoppta idretten i forkant av Paralympiske vinterleker 2018. Han deltok i Para-VM på ski 2017 i Tyskland, og fikk der én medalje; han fikk bronse på 15 km skiskyting. Han kom på fjerdeplass på sprint og mellomdistanse i skiskyting under dette verdensmesterskapet, og i langrenn kom han på 12.-plass på mellomdistansen.

Lukjanenko deltok kun i skiskyting under Paralympiske vinterleker 2018 i Pyeongchang, og han var landets flaggbærer under åpningsseremonien. Der vant han to av øvelsene; 7,5 km sprint og 15 km. Han deltok også på 12,5 km mellomdistanse, og kom der på fjerdeplass. Også under Para-VM på ski 2019 deltok han kun i skiskyting, og vant der 12,5 km mellomdistanse og 15 km langdistanse. På sprinten kom han på femteplass. Han fikk tre sjetteplasser under Para-VM i snøsport 2022 på Lillehammer; på 6 km sprint, 10 km mellomdistanse og 12,5 km langdistanse.

Han deltok i sitt sjette Paralympics da han representerte Ukraina under Paralympiske vinterleker 2022 i Beijing. Med Borys Babar som ledsager vant han der sprinten og 10 km i skiskyting.

Referanser
----------

1. 1 2 3  Beijing2022.cn - *Vitalii Lukianenko* Arkivert 11. mars 2022 hos Wayback Machine. besøkt 11. mars 2022.

Eksterne lenker
---------------

* (en) Vitalij Lukjanenko – IPC.infostradasports.com Rediger på Wikidata

* (en) Vitalij Lukjanenko – Paralympic.org Rediger på Wikidata
* (en) Profil hos Paralympiske vinterleker i Sotsji 2014
* (en) Profil hos Paralympiske vinterleker i Beijing 2022 Arkivert 11. mars 2022 hos Wayback Machine.